
Z A P I S N I K
o održanom ročištu za glavnu raspravu
kod Općinskog suda u Splitu, dana 24. rujna 2026. 

Prisutni od suda:					Pravna stvar:

      Maja Anušić			       	Tužitelj:  Darko Marinić 
       (Sutkinja )                                     	Tuženik:  Rina Odrljin i dr. 
       						Radi:       isplate

      Ivana Gilić- Kuko   	                          
        (Zapisničarka) 
   	
Sutkinja otvara ročište za glavnu raspravu u 09,00 sati i objavljuje predmet raspravljanja.

Rasprava je javna.

Utvrđuje se da su pristupili:
Za tužitelja:   osobno  
Za tuženika:  nitko, dostava poziva uredno iskazana 

Tužitelj predlaže današnje ročište održati u odsutnosti uredno pozvanih tuženika. 

Sud donosi 
					rješenje

Današnje ročište održati će se u odsutnosti uredno pozvanih tuženika. 

Tužitelj izlaže i predlaže kao u dosadašnjem tijeku postupka te predlaže izvesti dokaz njegovim saslušanjem na današnjem ročištu.

Sud donosi
						rješenje

Izvesti će se dokaz saslušanjem tužitelja. 

	TUŽITELJ DARKO MARINIĆ, sin Jakova, rođ. 18. veljače 1970. u Splitu iz Solina, Ulica domovinskog rata 1B, po zanimanju inženjer elektrotehnike i eletronike, upitan, izjavljuje:  

Tuženima sam pozajmio iznos od 100.000,00 kuna te su se iste obvezale vratiti pozajmljeni iznos do 15. studenog 2019. Predmetni iznos sam podigao sa računa Sberbanke d.d. da bih njima pozajmio. Inače moja mjesečna primanje iznose 2.800,00 eura, a radim već 40 godina. Pošto mi tužene do danas nisu vratile novac podnio sam predmetnu tužbu. Ja njih ponekad vidim po gradu, međutim, one se više nikome ne javljaju. One nisu samo mene prevarile jer su pozajmljivale novac i od drugih vjerovnika. Tako znam da su svojedobno imale knjigovodstveni servis "Pipa i Mare" i "Extensions" te su tako preko tog servisa nanosile štetu poduzetnicima. Dalje nemam što izjaviti. 

Iskaz dovršen. 

Sud donosi
						rješenje

Glavna rasprava zaključena.

Čita se spis i dokumentacija koja prileži spisu.

Tužitelj potražuje trošak prema troškovniku koji prilaže u spis.

Ročište za objavu presude određuje se za dan 15. listopada 2026. u 14,30 sati što prisutni primaju na znanje i neće se posebno pozivati, dok će se pismeno obavijestiti stranka koja nije prisustvovala ročištu na kojem je glavna rasprava zaključena.
Ročište na kojem se presuda objavljuje održati će se neovisno o tome jesu li stranke uredno o njemu obaviještene, odnosno jesu li pristupile na to ročište.
[bookmark: _GoBack]Stranci koja je uredno obaviještena o ročištu na kojem se presuda objavljuje, sud neće dostavljati presudu prema odredbama ovoga Zakona o dostavi pismena.
Ako stranka nije pristupila na ročište na kojem se presuda objavljuje, a uredno je obaviještena o ročištu, smatrat će se da joj je dostava presude obavljena onoga dana kada je održano ročište na kojem se presuda objavljuje. Ovjereni prijepis presude stranka može preuzeti u sudskoj zgradi.
U slučaju iz stavka 9. ovoga članka sud će istaknuti presudu na internetskoj stranici e-oglasna ploča sudova. Presuda mora biti istaknuta na internetskoj stranici e-oglasna ploča sudova osam dana, računajući od dana kada je održano ročište na kojem se presuda objavljuje. 
			
Dovršeno. 



